קולה של אום כולתום
קוֹלָהּ שֶׁל אֻם כֻּלְתּוּם עַל פְּנֵי הַנִילוּס; הוֹלֵך תַּחֲנוּנִים תַּחֲנוּנִים; בְּלִי לְהָבִין מִלָּה אַחַת אֲפִלּוּ; שׁוֹטְפִים גַּלֵּי הַלֵּב אֶת הַמּוֹנִית; אֶת סוֹד לִבָּהּ הִיא בְּיָדָיו הִפְקִידָה; יוֹדַעַת תֶּכֶף שֶׁעָשְׂתָה טָעוּת; יָרֵחַ עַל קָדְקֹד הַפִּירָמִידָה; וּבָחָזֶה עוֹלִים גַּלֵּי גֵּאוֹת; הַקַּיִץ שֶׁחָלַף בַּעֲצַלְתַּיִם; פְּסִיעוֹת גָּמָל בַּמִּדְבָּרֵי הַחֹל; קוֹלָהּ כְּמוֹ תּוּגַת בֵּין הָעַרְבַּיִם; מִמִּשְׁכָּנוֹת דַּלּוּת מָטִים לִנְפֹּל; עֵד אַרְמוֹנוֹת פְּאֵר סְפוּנִים בַשַּיִש; חוֹלֵף כְּבֹשֶׁם טוֹב בָּחֲדָרִים; עַל הַנָּהָר סְפִינָה יוֹצֵאת לְשַׁיִט; בְּמִפְרָשֶׂיהָ רַעַד מֵיתָרִים; קוֹלָהּ שֶל אוּם כֻּלְתּוּם עַל פְּנֵי מִצְרַיִם; קִסְמֵי הַפַּרְעוֹנִים עוֹלִים בָּאוֹב; הֲמוֹן אָדָם כּוֹרֵעַ עַל בִּרְכַּיִם; לָשֵׂאת תְּפִלָּה מִתּוֹךְ אֲבַק הַרְחוֹב; חוֹבְקֵי הָאַשְׁפָּתוֹת סְבוּרִים לָבֶטַח; הַכֹּל גּוֹרָל אֲשֶר מֵרֹאשׁ נֶחְרָץ; לֵילוֹת עֲרָב רַקְדָּנִיּוֹת הַבֶּטֶן; עִם שֵיחִ'ים הֲדוּרִים מִן הַמִּפְרָץ; מִסְתַּלְסְלִים עִם נִגּוּנֵי הָעֶצֶב ; הִיא מְחַכָּה לוֹ. הִיא תָּמִיד חִכְּתָה; צְרִיחֵי הַמִסְגָּדִים נָעִים בְּקֶצֶב; הַסִּמְטָאוֹת הַבּוֹכִיּוֹת בַּעֲלָטָה; כְּמוֹ קֶרֶן אוֹר בָּהּ נֶאֱחָז טוֹבֵעַ; הַקּוֹל עַל פְּנֵי הַמַיִם מְרַצֵּד; עֲשַן הַזְּמָן עוֹלֶה מִתְבַּעְבֵּעַ; אִם לֹא תָּשוּב מִדַּעֲתִי אֲנִי יוֹצֵאת; סַבָּאח אֶ נוּר סַבָּאח אֶל פוּל לָךְ יָא מִצְרַיִם; יְמֵי שָׁלוֹם לֵילוֹת שַעֲשוּעִים ; קוֹלָהּ שֶל אוּם כֻּלְתּוּם פִּכְפּוּךְ הַמַּיִם; הוֹלֵךְ תַּעֲתוּעֵי גַּעֲגוּעִים; הָאִם יָשוב אוֹ לֹא יָשוּב אֵלֶיהָ; הַמְּקוֹנֶנֶת לוֹ אַתָּה חַיַּי ; אַתְּ לאֹ תָּשוּבִי עוֹד אֲנִי יוֹדֵעַ; אֶל סִמְטְאוֹת קָהִיר וְלֹא אֶלַי; אָבִיךְ שָׁרַק לָךְ אַרְיוֹת מֵאָאִידָה; אֲנִי יָכוֹל לִכְתֹב שִׁירִים שֶל שְטוּת; יָרֵחַ עַל קָדְקֹד הַפִּירָמִידָה; וּבַחָזֶה עוֹלִים גַּלֵּי גֵּאוּת; קוֹלָהּ שֶל אוּם כֻּלְתּוּם עַל פְּנֵי הַנִּילוּס; הוֹלֵךְ תַחֲנוּנִים תַּחֲנוּנִים; בְּלִי לְהָבִין מִלָּה אַחַת כְּאִלּוּ; שוֹטְפִים גַּלֵּי הַלֵּב אֶת הַמּוֹנִית; 